RANTASALMEN KUNTA	OTE PÖYTÄKIRJASTA

Kunnanhallitus

§ 14	21.01.2008

LAUSUNTO KÄRÄJÄOIKEUSVERKON KEHITTÄMISESTÄ
23/00/01/2008	c	B 3 ( aoö-),

KHALL § 14	Oikeusministeriö on pyytänyt kunnalta lausuntoa Käräjäoikeusverkon kehittämisestä (Työryhmämietintö 2007:12). Lausunto on pyydetty antamaan viimeistään 31.1.2008.

Mietinnössä käydään seikkaperäisesti läpi taustat Käräjäoikeusverkoston kehittämiselle, kuvataan kehitys Suomessa ja pohjoismaissa, esitetään valtion viranomaisten aluejaon periaatteet ja muutoskehitys.

Työryhmä on linjannut Käräjäoikeuksien työyhteisöjen sisältötavoitteet ja tehnyt esityksensä toimipaikkojen karsimisesta 25 käräjäoikeuden pääkanslian toimipaikaksi, 5 sivukansliaan ja 30 istuntopaikkaan. Tämä tarkoitta käräjäoikeuksien toimipaikkojen karsimista 111:sta 60:een.

Mietinnön mukaan Rantasalmi tulisi kuulumaan Mikkelin käräjäoikeuden toimialueeseen, jonka pääkanslia toimisi Mikkelissä. Aiemmat pääkansliat lakkautettaisiin Savonlinnasta ja Pieksämäeltä ja istunto-paikat lakkautettaisiin Juvalta, Kangasniemeltä, Heinävedeltä ja Mäntyharjulta.

Kunnanjohtaja:	Kunnanhallitus esittää lausuntonaan seuraavaa:
Kunnanhallitus yhtyy lausunnossaan käräjäoikeusverkoston kehittämistyöryhmän jäsenen, oikeusministeriön kehittämispäällikkö Sakari Laukkasen työryhmämietintöön jättämään eriävään mielipiteeseen, jonka mukaan perustettavien, jatkuvasti miehitettyjen ja tarvittavia oikeuspalveluja tarjoavien sivukanslioiden listaan on tarpeen lisätä Savonlinna ja Varkaus. Perusteluna tarpeelle ovat kulkuetäisyydet mietinnössä esitettyihin käräjäoikeuskaupunkeihin.
Edelleen miehitetyt sivukansliat ovat tärkeitä oikeusturvan kannalta, sillä ne säilyttävät ja ylläpitävät näillä paikkakunnilla muita oikeus-palveluita.

Rantasalmen kunta edellyttää, että rantasalmelaisten käräjäoikeusistuntopaikkana on Savonlinna.

Edelleen kunnanhallitus arvioi käräjäoikeusverkon muutoksen osaltaan nopeuttavan maaseutualueiden sekä pienten kuntien autioitumiskehitystä.

RANTASALMEN KUNTA	OTE PÖYTÄKIRJASTA
Kunnanhallitus	§ 14 		21.01.2008	
Päätös:		Keskustelun jälkeen kunnanhallitus hyväksyi ehdotuksen yksimieli‑
sesti.
Otteen oikeaksi todistaa Rantasalmella 25.1.2008
(C
Marja-Leena Pirhonen pöytäkirjanpitäjä